Šilutė

Šilutė (; ) je město w Klaipėdskim wobwodźe w Memelskim kraju na zapadźe Litawskeje. Je zarjadniske sydło rajona ze samsnym mjenom a ma něhdźe 16 tysac wobydlerjow. 

 Geografija 
Leži něhdźe 40 kilometrow juhowuchodnje Klaipėdy při kromje Njemenskeje delty, sydom kilometrow wot Njemena, kotryž twori tule hranicu z ruskej oblasću Kaliningrad, a dwanaće kilometrow wot pobrjoha Kurskeho zaliwa. Pławna rěčka Šyša zwjazuje město z Atmatu, promjenjom Njemena, a tuž ze zaliwom a Baltiskim morjom.

 Stawizny 
Město nasta z korčmy na městnje historiskeho torhošća při přistawje a naspomni so prěni raz w lěće 1511. Wuwiwaše so k najwuznamnišim wikam mjez Memelom (Klaipėdu) a Tilsitom (Sowjetskom). Torhošćo je hač do dźensnišeho spóznajomne. Po Prěnjej swětowej wójnje bu Memelski kraj wot Němskeje wotdźěleny a steješe wot 1923 hač do 1939 pod kontrolu Litawskeje. W Druhej swětowej wójnje bě zaso dźěl Němskeho mócnarstwa. Synagoga a židowske pohrjebnišćo buštej hižo 1939 zničenej. W tutej dobje dósta Heydekrug w lěće 1941 měšćanske prawa. Wot lěta 1945 słuša k Litawskej.

 Literatura 
 Szyłokarczma/ Słownik geograficzny Królestwa Polskiego. T. XII: Szlurpkiszki – Warłynka. Warszawa, 1892.

 Wotkazaj 

Kategorija:Prěnje naspomnjenje 1511